Update: 10 หุ้นฉุด SET ร่วงกว่า 10 จุดหลุดแนวรับสำคัญ 1,370
SET ร่วงกว่า 10 จุดหลุดแนวรับสำคัญ 1,370 จุด โดยเมื่อเวลา 10.37 น. ดัชนีอยู่ที่ 1,369.13 จุด ลดลง 10.12 จุด หรือ 0.74% สูงสุด 1,375.68 จุด ต่ำสุด 1,367.76 จุด มูลค่าการซื้อขาย 6,834.76 ล้านบาท บล.ซีไอเอ็มบี (ประเทศไทย) มองแนวรับที่ 1362-1368 จุด
23 ก.ย. 2558

ผู้สื่อข่าวรายงานว่า ดัชนีเมื่อเวลา 10.37 น. อยู่ที่ 1,369.13 จุด ลดลง 10.12 จุด หรือ 0.74% สูงสุด 1,375.68 จุด ต่ำสุด 1,367.76 จุด มูลค่าการซื้อขาย 6,834.76 ล้านบาท
โดย 10 หุ้นที่ถ่วงดัชนี ณ เวลา 10.40 น.มีดังนี้

ขอบคุณรูปจาก ASPEN
บล.แอพเพิล เวลธ์ วาง Filter แนวรับสำคัญไว้ที่ 1,370 จุด หากยืนได้ทิศทางตลาดยังเป็นลักษณะ Sideway  ในกรณียืนไม่ได้แนะนำลดพอร์ต
บล.ซีไอเอ็มบี (ประเทศไทย) มองแนวรับที่ 1362-1368 จุด ส่วนแนวต้านที่ 1385-1390 จุด
ขณะที่ ตลาดหุ้นนิวยอร์กยังคงได้รับแรงกดดันจากความวิตกกังวลเกี่ยวกับแนวโน้มเศรษฐกิจโลก และได้รับปัจจัยลบจากการร่วงลงของตลาดหุ้นยุโรป โดยเฉพาะดัชนี DAX ตลาดหุ้นเยอรมนีที่ดิ่งลงไปถึง 3.80% หลังจากหุ้นโฟล์คสวาเกน เอจี บริษัทรถยนต์ยักษ์ใหญ่ของเยอรมนี ดิ่งลงอย่างหนัก จากกรณีข่าวอื้อฉาวที่ว่าทางบริษัทได้ทำการแจ้งข้อมูลเท็จในการทดสอบการปล่อยมลพิษจากรถยนต์รุ่นดีเซลให้ดูดีเกินจริง
ส่วนดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีน ซึ่งมาร์กิตจัดทำร่วมกับไฉซิน ลดลงแตะ 47.0 ในเดือนก.ย. ซึ่งต่ำสุดในรอบ 78 เดือน จากระดับ 47.3 ในเดือนส.ค.โดยตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า